JohanHeinsen/ENO huggingface dataset:
Lolland-Falsters Stifts-Tidende, 1841-09-18
Den 13de Septbr. om Eftermiddagen imedens det endnu var høilys Dag, blev en gammel Bondemand fra Slaglille paa Veien fra Sorø til sit Hjem røverisk overfaldet af en ham ubekjendt bondeklædt Person imellem Vindelbrohuset og Krebs kroen i en Fordybning af Veien, hvor Bonden, efter at være tilføiet et Slag for Brystet, saa at han tumlede overende, fratoges et Pengeløb af 16 Rbd., som han har hos sig i en Tegnebog, der sadi Vestelommen. Maleficanten, der forud skal have været vidende om, at Bonden havde Penge hos sig og for at finde Leilighed til at forøve Røveriet havde givet sig i Følge med denne fra Sorø under Foregivende af, at han skulde til Krebshuset, efterlod derpaa den stakkels eenfoldige Bonde til sine egne sørgelige Reflectioner, uden, som vel var, at tilføie ham videre Molest, og forsvandt derefter i Skoven. – Man mener at være paa Spor efter Gjerningsmanden, saa at det er at haabe, at han snart vil vorde paagrebet. (Vestsjæll. Av.)Et Selvmord er desto værre atter hændet i Kjøbenhavn, idet en agtet Handlende den 15de ds. har berøvet sig Livet ved i et varmt Bad at aabne Aarerne paa flere Steder af Legemet. Efter Forlydende skal den ulykkelige Mands Bevæggrund have været en endog ugrundet Frygt for pludseligt at lide et stort Pengetab. (Dagen.)¬
Lolland-Falsters Stifts-Tidende, 1841-09-18
J Frankrig gjør man Oprør mod Regjeringen, fordi den vil lade Døre og Vinduer tælle hos Folk, i Danmark kunne Autoriteterne lade tælle meget mere, uden at der løfter sig en Haand derimod, ja man fornemmer ikke engang en Protest Et Exempel herpaa har en Herredsfoged i Jylland, afgivet der i Anledning af en Barnefødsel i Dølgsmaal, har troet sig beføiet til at lade samtlige Bønderpiger i en Landsby undersøge af en Jordemoder, hvortil der var saa meget mindre Foranledning, da der allerede under det foreløbige Forhør ved Vedkommendes Tilstaaelse var fremkommen saadanne Data, at der ingen Tvivl kunde være om, mod hvem Undersøgelsen skulde rettes. Høiesteret havde ogsaa fundet den Spas for grov, og har ved Dom af 3. Septbr. d. A. mulcteret Herredsfogden paa 100 Rbd. for hans upassende Adfærd ved denne Leilighed. (O. Th. Av.)
Lolland-Falsters Stifts-Tidende, 1841-09-18
Den nye Communallovgivning for Landet har indrømmet Præsterne Valgbarhed, hvad Stænderanordningen ikke vilde indrømme dem. De stakkels Skolelærere ere derimod som sædvanligviis - forbi gaaede. Af hvad Grund? Ja, det er vanskeligt at indsee. Enhver Besidder af 1 Tønde Hartkorn er indrømmet Valgret og Valgbarhed. Hvorfor Fordi man antager, at de have Jnteresse for Communens Anliggender; men da Skolelæreren nu ikke besidder 1 Tde. Hartkorn, kan han ingen Jnteresse have for Communen. En besynderlig Argumentation. Hvo i det hele Sogn kan vel have et nøiere Kjendskab til Skolevæsenets Brøst og Mangler end Skolelæreren, der Dag ud og Dag ind færdes i Skolen, og hvem Ungdommens Underviisning af Alle maa ligge meest paa Hjertet, Man taler om at hæve Skolelærer standen i Nationens Øine; men men man troer at hæve Skolelæreren i Bondens Øine ved i Udøvelsen af borgerlige Rettigheder at sætte ham under den simpleste Jordbruger? Hvor Talen er og Pligter, (f. Ex. Værnepligten), der finder man, at Skolelæreren bør nivelleres med Bonden; men hvor Talen er om Rettigheder, der synes man at være af den Mening, at han hverken har Forstand paa eller Jnteresse for Communens Anliggender, ikke engang for dem, der ligge ham nærmest, Skolevæsenets. Man indvender, at Sogneforstanderskabet bliver Skolelærerens Foresatte, og at det derfor ikke gaaer an, at han faaer Sæde i Forstanderskabet; men der vil jo blive Skolecomiteer, og i dem behøver han jo ikke at have Sæde; derfor kunne hans Meninger om Skolevæsenet i Plenarforsamlingerne ligefuldt komme i Betragtning. J Kjøbstæderne (?) – idetmindste i Kjøbenhavn - have jo Catecheterne Sæde i Skole commissionerne, og disse Mænd ere jo Skolelærere. (S. Bl.)
Lolland-Falsters Stifts-Tidende, 1841-09-18
En Regnskabsfører havde i sit Qvartalsregnskab hidtil stedse ført en vis Udgift med en Brøk af 1/2 Skilling; men da vedkommende Magistrat bestemte, at alle Jndbetalinger under 1/2 Skilling skulde falde bort, og derimod alle over 1/2 Skilling svares med en heel Skilling, beregnede han nu den omtalte Udgift med en fuld Skilling, hvilket for Aarets fireDe Qvartaler altsaa gjøre en Merendgift af 2 s. Revisor har imidlertid faaet Skrupler herover, og forlangt Regnskabsførerens Erklæring over, hvad der har givet Anledning til denne forøgede Udgift af 2 s. om Aaret. Referenten indestaaer for, at denne Efterretning er authentisk. (S. Bl.)
Lolland-Falsters Stifts-Tidende, 1841-09-18
Den 19de dennes afsagde Hof= og Stadsretten Dom i en i Slutningen af forrige Aar mod Kjøbenhavnspostens daværende Redacteur L. C. Grunanlagt Pressesag i Anledning af tvende i Bladet optagne Artikler, nemlig den ene om Provindsialstændernes Forsamling i Roeskilde og Viborg (No 323) og de tvende andre betillet Til den berlingske Hr. 12 og Rescriptet og Minoritetsvota (. 324 og 326). Hr. Grune idømtes en Mulct af 300 Rbd. og 2 Aars Censur. (Berl. Tid.)¬
Lolland-Falsters Stifts-Tidende, 1841-09-18
J Berl. Tid. læses en Erklæring fra Capitain i Søetaten Steen Bille i Anledning af de forskjellige Avisartikler, som i den senere Tid have omtalt Mandskabets Behandling paa Fregatten Bellona, isærdeleshed under Chefens temporaire Fraværelse, og navnlig i Anledning af det seneste Jnserat i Hempels Avis", som er optaget i flere af Dagbladene i Kjøbenhavn. Capitain S. Bille har under 14de dennes tilskrevet det kongelige Admiralitets- og Commissariats-Collegium, for at begjære sit Forhold som Næstcommanderende og Jnterims-Chef undersøgt og om fornødent gjøres ved Retten paakiendt, samt for at forlange Sag anlagt mod Vedkommende Udbreder af usande Rygter, angaaende den paagieldende Afdødes Dødsmaade. Jndtil denne Sag er afgjort – siger Hr. Bille – har jeg Ret til at antage, at enhver retsindig Mand vil opsætte at fæste Lid til Beskyldninger, der i lige høi Grad angribe min Ære som Officier og min Characteer som Menneske.
Lolland-Falsters Stifts-Tidende, 1841-09-18
Vor berømte Landsmand Thorvaldsen opholder sig for Tiden i Florenz, men daglig ventes der til Rom Efterretning om hans Afreise. De tydske Kunstnere agte at møde ham ved Pontemolle, de danske, som ved Festligheder gjerne gjøre en Undtagelse, have ifinde at kjøre ham flere Mile imøde.
Lolland-Falsters Stifts-Tidende, 1841-09-18
(Dagen.)
Lolland-Falsters Stifts-Tidende, 1841-09-18
Tvende Partier Søfolk havde i forrige Ug været ude paa Fiskefangst i Kallebodstrand, og laae med deres Baade ved Siden af hinanden. Det ene Parti var temmelig heldigt med sin Fangst, det andet derimod ikke, og af Skinsyge herover lod det Sidste falde nogle knubbede Ord, som besvaredes med Dito og endte med et Haandgemæng, der trak sig over paa Amagerfælled og fik et meget blodigt Udfald for begge Partier, der endog benyttede Knive i Slagets Hede. Kun en fra Amagervagt reqvireret Hjælp var istand til at bringe Rolighed tilveie ved at arrestere samtlige St. Petri Efterfølgere. (Aalb. Av.) Den af Garden tilfods mod Fædrelandet, anlagte Sag har givet Anledning til det Bonmot Den øvrige Armee kæmper for Fædrelandet; Garden tilfods derimod mod Fædrelandet. (S. Bl.)De graae Mænd skulle igjen have viist sig: navnligen skal en Dame fra Frederiksberg i disse Dage have været udsat for deres Efterstræbelser ved høilys Dag. (Vib. Av.)J Slaget ved Waterloo - hedder det i Fædrelandet – blev General Cambronne, Commandeur for Napoleons Garde, opfordret til at overgive sig; hans Svar var: la garde meurt, mais ne se rend paa (Garden døer, men overgiver ere desig ikke). - Under en Hostmaneuvre i Dyrehaven, Aaret 18. sendte Kong Frederik den 6te en Officeer for at erholde Underretning om en Fægtning i Nærheden; Officeren vendte tilbage med det Svar: "Det er Deres Majestæts Garde, som overgiver sig, men ikke døer" (eest la garde, qui se rend, main ne meurt pas). – J Felttoget mod Fædrelandet, vil Kong Christian den 8des Garde føre en Fane, hvorpaa i en Krands af Jmmorteller læses følgende Devise: "la garde ne se rend paa, mais serend immortelle!" (Garden overgiver sig ikke, men giør sig udødelig).
Lolland-Falsters Stifts-Tidende, 1841-09-18
Actieforeningen til et Lærredsvæveri har nu bestaaet i omtrent et Aar, og i den Tid ladet ud væve 1026 Stkr. med 63,792 1/2 Al. Lærred, af hvilken Fabrication 211 Stkr. med 13,310 1/2 Al. er solgt. Foreningens Capital, 37,500 Rbd., var den 1ste September iaar anbragt saaledes, at 21,965 Rbd. 36 s. stode i Lærred og Garn, 10,873 Rbd. 70 s. i Contanter i Banken, udestaaende vare 59, Rbd. 58 s.; Udlæg til Bygning og Jnventarier, var 3,750 Rbd., og til forskjellige Udgivter, der successive igjen dækkes ved de paa Lærrederne beregnede Procent, ere medgaaede 319 Rbd. 28 s.
Lolland-Falsters Stifts-Tidende, 1841-09-18
Ved Generalforsamlingen den 9de dennes bestemte de Tilstedeværende, der repræsenterede 87 Actier, at kjøbe den Gaard paa Christianshavn, der hidtil var afbenyttet af Foreningen. (Rand. Av.)¬
Lolland-Falsters Stifts-Tidende, 1841-09-18
J Anledning af, at Overinspecteuren ved Saltværket ved Travensalze, Kabell, har andraget paa, at det maatte overdrages ham at undersøge, hvorvidt Forholdene i det nordlige Jylland maatte gjøre Anlæget af en Saline der tilraadeligt, og da han tillige har indberettet, at der paa Stamgodset Birkelse spores Saltkilder i en Strækning af Miil, hvoraf de bedste forekomme paa Toftegaardens Jorder i Nærheden af Nyeaae og Vildmosen, har Hs. Maj., efterat Sagen allerunderdanigst af Rentekammeret havde været Høistsamme forelagt, under 8de dennes allernaadigst resolveret saaledes: Overinspecteuren ved Saltværket ved Travensalge, Kabell, ville Vi allernaadigst have overdraget at foretage et Boringsforsøg efter Soole paa Godset Birkelse i det nordlige Jylland, samt, efter fuldendt Undersøgelse, at indkomme med nøiagtig og detailleret Beretning om Forsøgenes Udfald, samt om hvorledes en Saline i hiin Egn kunde udføres, Alt ledsaget af de fornødne Beregninger og Tegninger. Og tillade Vi derhos allernaadigst, at der, til Bestridelsen af de til Forsøgene medgaaende Omkostninger, maa udredes et Beløb af indtil 1500 Rbd. af den til uforudseelige Udgivter paa Finantskassens Normalreglement opførte Sum. (Berl. Tid.)De væsentligste Punkter, som ere afgjorte ved Generalforsamlingen den 15de dennes i Kjøbenhavns Assurancecompagni for Varer, Meubler og Effecter ere, at Capitalen skal suppleres til 1 Million Rbd. og at de nedsatte Præmier skulle være eens for Meubler og Effecter og for Varer, med Undtagelse af i Bygninger, hvor der drives farlige Næringsveie, og i visse overordentlige Tilfælde overlades Nedsættelsen til Bestyrelsen. Jøvrigt vil Assurancen til de nedsatte Præmier tage sin Begyndelse den 1ste October d. A. (S. Bl.)
Lolland-Falsters Stifts-Tidende, 1841-09-18
Som et mærkeligt Phænomen i Hoveriets Historie er os berettet, at Bønderne paa det Classenske Fideicommisses Godser paa Falster ved en Deputation til Godsbestyrelsen have afslaaet at modtage Hoverifrihed, der var tilbudt dem paa yderst Bor moderate Vilkaar. Da disse Godsers Bestyrelse jevnligen har været Gjenstand for Anfald i flere afde saakaldte liberale Blade, der skaanselsløst drage til Feldts mod Personer og Forhold, ofte uden fjerneste Kjendskab til Sagen, troe vi at maatte opfordre den herværende Directeur for Fideicommisset, til at meddele fuldstændige Oplysninger angaaende denne Sag, der vistnok vil kunne afgive et vigtig Bidrag til Afgjørelsen af det almindelige Spørgsmaal og Gavnligheden af Hoveriets Ophævelse og om de Betingelser, under hvilke denne kan iværksættes til begge Parters Tilfredshed. (Dagen.) – V maae hertil foreløbig bemærke, at vi aldeles ikke have hørt Noget til dette i Sandhed mærkelige Phænomen, men haabe snart at faae nærmere Oplysninger og denne Sags Sammenhæng. Foreløbigen kan meddeles, at man har faaet fat paa Gierningsmanden til det sidstafvigte Foraar hos Justitsraad, Herredsfoged Seidelin i Aarhuus forøvede Jndbrudstyveri, hvorved der af hans Contoir blev bortstiaalet 3000 Rbd. Det er en Huusmand af Spørring (i den Bestiaalnes egen Jurisdiction) ved Navn Søren Nielsen Stof fen. Han har bekjendt, og er indbragt til Aarhuus som Arrestant. Undersøgelserne fortsættes hver Dag uafbrudt, for at opdage om han har udført Tyveriet allene, eller har Medvidere og Hælere. Saavidt man hidtil har erfaret, er Størstedelen af Pengene forbrugt ved Udlaan til Personer, som ikke kunne betale dem tilbage igjen. Hvad der har foranlediget Opdagelsen af dette mærkelige Tyveri, hvorfor saamange uskyldige Personer have været mistænkte, skal vorde meddeelt saasnart derom kan erholdes en paalidelig Underretning. (Aarh. Av.)
Lolland-Falsters Stifts-Tidende, 1841-09-18
Medens Topographen Hr. Capitain Mansa i sit eget Fædreland har fundet saa megen Erkjendelse af sine Fortjenester af den danske Topographi, og saavel hos den høisalige Kong Frederik den Sjette, som hos Hs. Majestæt vor nu regjerende Konge har fundet virksom Understøttelse, har denne Mand ogsaa i den senere Tid havt den Glæde fra fremmede Hoffer at modtage flere smigrende Beviser paa den samme Erkjendelse. Det er saaledes kommet til vor Kundskab, at Hr. v. Mansa forkort Tid siden har modtaget en stor Guldmedaille fra Hs. svenske Majestæt, og ligeledes en Guldmedaille fra Hs. Kongl. Høihed Kronprinds Oscar, medens Keiseren af Rusland i disse Dage har ladet ham tilstille en kostbar Diamantring.
Lolland-Falsters Stifts-Tidende, 1841-09-18
Student Harald Waldemar Müller er den 15de Septbr. af Consistorium bleven udnævnt til 2den Universitetspedel.
Lolland-Falsters Stifts-Tidende, 1841-09-18
Nykjøbing den 18de September. Ved den til paa Tirsdag, den 21de dennes, berammede Generalforsamling i den nykjøbingske Afdeling af Trykkefrihedsselskabet vil foruden de sædvanlige Valg blive at tage Beslutning om tvende af Bestyrelsen anbefalede Forslag, nemlig: 1) at den herværende Afdeling opfordrer Selskabets Hovedbestyrelse til at foranstalte Udgivelsen af en dansk Retskrivnings Ordbog, efter at en dertil valgt Comitee har drøftet de Principer, hvorefter en saadan bliver at affatte, og 2) at Afdelingen anvender en Deel af sin Pengebeholdning til at fremme Oprettelsen af Almuebibliotheker eller Læseforeninger saavidt muligt i alle Pastorater paa Falster, hvor saadanne ikke allerede findes. Da det især for dette sidste Forslag vil være af megen Vigtighed at samle de Erfaringer, som Mænd i forskjellige Stillinger have gjort med Hensyn til Almuens Læselyst og de bedste Midler til at arbeide paa denne Stands Oplysning og Dannelse, haabe vi, at Generalforsamlingen vil blive ret talrig, og at især de Præster og Skolelærere, som ere Medlemmer af Selskabet, ville benytte denne Leilighed til at virke for en saa vigtig Sag.
Lolland-Falsters Stifts-Tidende, 1841-09-18
Udenlandske Efterretninger. Den sidst omtalte Spænding mellem Frankrig og Spanien synes at være af en meget alvorlig Characteer, og flere franske Blade tale om et nærforestaaende Fredsbrud mellem begge Magter som ikke usandsynligt. Vel gjendrives den Beretning, at en fransk Corvette skulde være med Magt indesluttet i Port Mahons Havn, men den franske Regjering har modtaget talrige Besværinger over den Opførsel, som Autoriteterne paa Minorka paa mange Maader have tilladt sig mod franske Undersaatter, og Guizot har i den Anledning gjort meget strenge Fordringer til Espartero og erklæret, ikke at ville sende nogen ny Gesandt til Madrid, førend den spanske Regjering havde opfyldt hine Fordringer. J det Hele er man i Frankrig meget misfornøiet med Esparteros Regjering og Arguelles Formynderskab for den unge Dronning. Det hedder nu bestemt, at 6 franske Linieskibe under Contra Admiral Casys Commando snarest muligt skulle afsendes til Nordamerica, fordi ogsaa England formerer sine Stridskræfter i disse Vande. Ligeledes vedbliver Frygten for et muligt Sammenstød mellem England og Frankrig formedelst Tyrkernes Erpedition mod Tunis. Peel har, umiddelbart efter at han er bleven Minister, tilstillet den franske Regjering en Note, hvori han trænger paa den franske Armees Afvæbning. Det hedder ogsaa, at 80,000 Mand af Vestarmeen skulle permitteres. – Den russiske Keiser ventes til Warschau, hvorfra han vil begive sig til Schlesien, for tilligemed sin Svoger, Kongen af Preussen, at overvære den store Revne over den preussiske Armee. Man antager, at denne Sammenkomst mellem de 2 Monarker nærmest har Hensyn til Tyrkiet, hvis Tilstand endnu vækker Bekymring i hele Europa, thi dersom den unge Sultan, som er yderst svag, med det Første skulde døe, er det at forudsee, at alvorlige Uroligheder ville udbryde i hele det tyrkiske Rige, og under saadanne Omstændigheder var det vel muligt, at Rusland kunde komme frem med de saa ofte omtalte Delingsplaner. Efter Sammenkomsten med den preussiske Konge vil Keiseren begive sig til den store russiske Sydarmee, der holdes paa fuldkommen Krigsfod langs med den tyrkiske Grændse, som den paa første Vink kan overskride. Om Russernes Krig modTerkesserne høres kun lidet. Vel hedder det at General Grabbe har fuldendt et lykkeligt Streiftog imellem Bjergene, og at de russiske Vaaben skulle have havt nogen Fremgang, men de idelige Forstærkninger, som maae afsendes til disse Egne, vise, at Krigen, som hidtil, kræver talrige Offere.
Lolland-Falsters Stifts-Tidende, 1841-09-18
Nykjøbings Skibslifte fra 12te til 18de September 1841. Jndklarerede: Skipper J. Hansen af Marstal, fra Kiel med Stykgods; N. C. Nielsen af Svendborg, fra Kjøbenhavn med Stykgods.
Lolland-Falsters Stifts-Tidende, 1841-09-18
Udklarerede: Skipper C. S. Gram af Nykjøbing, til England med Korn; Chr. Hansen af Marstal, til Horsens med Flyttegods.
Lolland-Falsters Stifts-Tidende, 1841-09-18
Gudstjeneste. Imorgen begynder Gudstjenesten i Nykjøbing Kirke Kl. 1.
Lolland-Falsters Stifts-Tidende, 1841-09-18
AVERTISSEMENTS. Lollands-Falsters Stiftstidende.
Lolland-Falsters Stifts-Tidende, 1841-09-18
(October Qvartal 1841.
Lolland-Falsters Stifts-Tidende, 1841-09-18
Subskription paa dette Blad, der meddeler ugentlige Correspondence-Artikler fra Hovedstaden, og som i Reglen udgaaer med et Halvark 3de Gange ugentlig, men hvoraf dog Extra- eller Dobbeltnumere udgives saaofte større Artikler gjør det ønskeligt, modtages paa alle kongelige Postcontoirer og hos Udgiveren. Betalingen er paa Udgivelsestedet 72 s. og, forsendt med Brevposten, i Stiftet 90 s. og udenfor Stiftet 94 1/2 s. qvartaliter.
Lolland-Falsters Stifts-Tidende, 1841-09-18
Generalforsamling. Tirsdagen den 21de September og Eftermiddagen Kl. 4 afholder den nykjøbingske Afdeling af Selskabet for Trykkefrihedens rette Brug sin halv aarlige Generalforsamling, hvortil Medlemmerne herved indbydes. Anmeldelser af nye Medlemmer bedes forinden afleverede til en af Bestyrerne. Nykjøbing den 2den September 1841. N. Hansen, p. t. Afdelingens Formand.
Lolland-Falsters Stifts-Tidende, 1841-09-18
Mariboe Amts oeconomiske Selskab. Overeensstemmende med Selskabets Love afholdes en Generalforsamling Tirsdagen den 12te October førstkommende, Formiddag Kl. 11, paa Gjestgivergaarden i Saxkjøbing, hvortil Directionen giver sig den Ære herved at indbyde Selskabets Medlemmer, med det Ønske at Forsamlingen maatte blive saa talrig som muligt, da flere Sager ville blive at afhandle og afgjøre, navnlig Forslaget om en Forandring i Selskabets Love. J Forbindelse hermed bekjendtgjøres det, at der, overeensstemmende med de derom udgaaede trykte Bestemmelser, vil blive foretaget Præmiepløining den 5t f. M. paa en af Wilhelmsdahls Marker ved Guldborg Færgested paa Falster samt Udlodning af Tyre og Væddere af forædlede Racer, ligesom af Svingplouge og forbedrede Harver. Directionen. Ballet i Anledning af Hans Majestæt Kongens høje Fødselsdag afholdes paa Gjæstgivergaarden hos mig Søndagen den 19de dennes.
Lolland-Falsters Stifts-Tidende, 1841-09-18
Samme Dags Aften er min Hauge ikke aaben for Ærbødigst Publicum. Thomsen.
Lolland-Falsters Stifts-Tidende, 1841-09-18
Papirudsalget. hos Undertegnede er for Tiden temmelig godt sorteret med omtrent 22 forskjellige indenlandske og fremmede Sorter Skrivpapiir af valset og valset BikubePropatria og Concept, større og mindre Format; ligesaa omtrent 14 Sorter hvidt Postpapir af valset og uvalset samt Velin, foruden mange forskjellige couleurte Postpapirer, alt af tyndere og tykkere Sorter, større og mindre Format, saaog Tegnepapirer af: Velin, Royal og Median, samt Cardus og Loftbeklædningspapir af flere Sorter, med mere til Bog- og Papirhandelen henhørende, saasom: indbundne Protocoller i forskjellig Format og Tykkelse, Skrivebøger i Qvart og Octav, Lommebøger, Blyanter, engelsk præpareret Visklæder, præparerede Penneposer og mange Sorter Staalpenne, Penneknive og Papirsaxe, fiint og ordinairt Brevlak og Oblater, der alt sælges med den ringest mulige Fordeel. Endvidere haves til Salg stemplede Spillekort, extra fine til 4 Mk. 8 s., fine til 3 Mk. 8 s. og ordinaire til 3 Mk. pr. Spil, Almanakker for 1842 i raa Materie og heftede, i Partier og enkelte, sidste a 10 s. Stk. Maribo i September 1841. Giegengack.
Lolland-Falsters Stifts-Tidende, 1841-09-18
Et lille Parti Provsti=Sæderug, der nylig er arriveret hertil, kan bekommes hos Nykjøbing den 17de September 1841. J. Sidenius.
Lolland-Falsters Stifts-Tidende, 1841-09-18
Efter fleres Ønske kan hos Undertegnede erholdes varm Spise hver Aften. J. C. Foslund. Nakskov. Et complet Brændeviinstøi, bestaaende af: I Brændeviinspande med Hat, paa 7 Tønder, 1 Bryggerkjedel paa 7 Tønder, Svaletønde med Maskine samt 2 Mæskekar hver paa 38 Tønder, og : mindre Kar, er billig at faae tilkjøbs, og anvises af M. Roepstorff.
Lolland-Falsters Stifts-Tidende, 1841-09-18
Licitation. Torsdagen den 23de dennes, Formiddag Kl. 11, afholdes paa Herredets Tingsted i Nakskov offentlig Licitation over Tømmerarbeidet paa Ore Broe i Arninge Sogn, samt Leverancen af de dertil behøvende Materialier. Conditioner og Overslag ere forinden til Eftersyn paa mit Contoir. Natskov den 15de September 1841. Fasting.
Lolland-Falsters Stifts-Tidende, 1841-09-18
Auctioner. Fredagen den 24de September dette Aar, om Middagen Kl. 12, bliver i Hanenau Skov, afholdt offentlig Auction voer et Partie tørt, kløvet Bøgebrænde og over endeel Græsnummere til Høeslet. Medestedet er hos Ledevogter Rasmus Rasmussen, ved Taaderup Led. Hvilket herved bekjendtgjøres. Falsters Birk, Nykjøbing den 16de September 1841. Pontoppidan.
Lolland-Falsters Stifts-Tidende, 1841-09-18
Torsdagen den 23de dennes, Formiddag Kl. 11, lader Forpagter Jordy paa Wennerslund ved offentlig Auction bortsælge 14 Stkr. Fedesviin. Vederhæftige Kjøbere gives Credit til Mortensdag dette Aar. Nykjøbing den 15de September 1841. Pontoppidan.
Lolland-Falsters Stifts-Tidende, 1841-09-18
Fredagen den 24de d. M. Formiddag Kl. 10, afholdes Auction ved de 2 Møller udenfor Søndergades Port over 80 Stkr. Ege, tjenlige til Skibstømmer, en Deel mindre Egetømmer og Brænde, 2 Mølleaxler, 4 forskjellige Vogne, Slæder, Tønder og Foustager, Heste, 1 Koe, 1 Harve, 14 Sække, m. m., alt tilhørende Boet efter afdøde Skipper og Mølle eier Lars Andersen. Hvilket herved bekjendtgjøres. Nakskov den 16de September 1841. Hammerich Skovauction over Egetræer.
Lolland-Falsters Stifts-Tidende, 1841-09-18
Tirsdagen den 28de September førstkommende om Formiddagen Kl. 10, afholdes i Viemose Skov, under Petersgaards Forstdistrict, Auction over 86 Stkr. Egetræer paa Roden, til Jndhold circa 100 Favne, tjenlige til Skibs- og Huustømmer, Gavntræe, Bødkerflæk m.v. Mødet skeer ved Skovfogedhuset i nævnte Skov. Træerne forevises til Eftersyn saavel de 2 nærmeste Dage forinden Auctionen, som ved Opraabet. Petersværft pr. Vordingborg, den 1ste September 1841. Müller. Adressecontoirets Commissionairer ere: Dhrr. Boghdlr. Thierry og Kjøbmd. Roepstorff i Nakskov, Kammerr. Suhr i Rødby, Boghdlr. Giegengack i Maribo, Apotheker Grundtvig i Saxkjøbing, Postmester v. Staffeldt i Nysted, Kjøbmd. Wulff i Stubbekjøbing, Færgeforpagterne Arnkiel i Gaabense og Dyrehauge i Vordingborg,
Lolland-Falsters Stifts-Tidende, 1841-09-20
Lollands Falsters En Stift Tidende. Redigeret, trykt og udgivet af W. F. Laub i Nykjøbing. No 116. Mandagen den 20 September.